cyanic-selkie/wikianc huggingface dataset:
Höwa
Höwa ya'ia da'ö, sambua zinumbua sitola möi famalala gö nibali'ö bulugeu ma ba li Indonesia ya'ia da'ö Bayam. Höwa andre auri ba Danö Niha, sinanö saoha auri ba danö sitesöndra ba naha gowi. Hiza ni'a ba höwa andre, ya'ia da'ö bulu sawuyu-wuyu ma tölania simane lehe-lehe sawuyu, da'ö ni bali'ö bulugeu. Bulunia zinumbua da'a, owuge'e ma töi la'a-la'a ba li Indonesia ya'ia da'ö; hijau ba so göi höwa soyo ma merah. Höwa andre molo'ö si no lafaehagö wa börötania si'oföna sibai moroi ba danö Amerika ba hiza iada'a arakhagö inönöi ba zi sagörö ulidanö. Sinumbua da'a mangadonogö zat besi soguna ba wofaöri mboto.
Fangoguna'ö (Penggunaan)
Ba wenaeta zangoguna'ö höwa andre ma konsumen, no la'ila niha so dombua höwa nibali'ö mbulugeu; ya'ia da'ö, si'oföna; höwa niteu ma laŵa'ö ia bayam petik ba sidombua ya'ia da'ö höwa nidöni ma bayam cabut. Höwa niteu bulunia egebolo ba tumbu ia adölö-dölö dölania ba fa'alaŵania ikhamö 2 mete ba hiza tola ni'a ataha mbulunia simane ba pecel, gado-gado, urap, tola göi labayaoni ia ba hamo ba la gore. Bulu höwa andre ide-ide nasa ia zi 25 ngaluo aefa latanö, asese lahaogö niha labali'ö bulugeu sangoguna'ö kua. Höwa niteu, tefa'aso moroi ba ngawalö A. hybridus ma bayam kakap faoma höwa nidöni tehalö moroi ba A. tricolor. Ngawalö tanöbö'ö tola la'oguna'ö ya'ia da'ö A. spinosus (bayam duri) faoma A. blitum ma bayam kotok.
Famatunö Botani
Sinumbua höwa andre, fao ba gangolifa salio mubasi ma lahalö mbulunia. Höwa, auri sibai ba zigöna sino. Andrö, na latanö ia ba zigöna haga zino. Töla höwa andre, mo'idanö ba ombuyu dölania, tola nifatö. Bulu höwa alio aleu. Sauri ba höwa andre, ya'ia da'ö hunö mbua side-ide sola'a saitö da'ö ni fazaewe ba danö satabö, ba moroi ba hunö andrö tumbu nono höwa.
Fangoguna'ö (Penggunaan)
No tefaigi kultivar A. tricolor mangokhögö bulu höwa sola'a-la'a soyo faoma safusi, nibali'ö sinanö nifaliaro ma tanaman hias, heŵa'ae tola göi labali'ö bulugeu. Ngawalö zinanö nifaliaro tanöbö'ö ya'ia da'ö ; A. caudatus börö me hakhinia soyo ba no mananaŵa hulö gi'o. Ba danö he zo moroi höwa andre, tola la'oguna'ö hunönia simane umbu karbohidrat. Hunö da'a no tehöngö wa tola la'oguna'ö ba wangafuo'ö niha sesolo ma diet.
Ŵa'a höwa tola göi möi dalu-dalu. Da'a no möi fanolo niha ba gotalua mbanua. Molo'ö si no lasura ba nahia tanöbö'ö si so ba gu'ö, wa so 8 (ŵalu) ngawalö wangoguna'ö ba wa'auri niha, ya'ia da'ö ; 1). mangeheta niha moroi ba stres aksidatif, eluahania, höwa andre tola itenaŵa wökhö simane, fökhö dödö (jantung), fökhö gulo, ba simanö göi wökhö niha sesolo sibai ma ba li Indonesia nitötöi obesitas. 2). manga höwa tola manaha wökhö kanker, 3). Fökhö gulo, so göi wanaha fa'atedou nia na niha sofökhö gulo andrö, manga bulugeu höwa, 4). mangalösi fa'alaŵa ndro, 5). sökhi ba ndra alawe sanabina, 6). tola mangalösi wa'abua niha, 7). manolo wa'asökhi hörö, 8). manolo niha sofökhö fa'ambö badu.
Fangadono zat besi si so ba höwa fa'oyania alaŵa moroi ba zi so ba mbulugeu tanöbö'ö, (zat besi no tobali sama'anö sitokrom, protein sifakhai ba fotosintesis irege moguna ba zi so fökhö anemia.
Mazauwu
Nahia mazauwu (Habitat dan Kebiasaan)
Arakhagö fefu mazauwu lahorigö ginötöra ba ginötö tobali ia nimfa, barö nidanö, mangoguna'ö giwo-iwo ba wohanu-hanunia. Tempayak faoma nimfa mazauwu sauri tobali utundru'u simanga nagole ma sifao ba gangolifa karnivora. Nimfa' mazauwu sebua tola la'a dowulo faoma ono gi'a. Ba mazauwu andre, so ira zauri ha ndrege 4 waŵa.
Höwa
Fangoguna'ö (Penggunaan)
Höwa simöi gule bulugeu ba Danö Niha ba simanö göi misa ba zi sagörö ulidanö. Höwa nibali'ö bulugeu no la'ila niha ba Asia Timur faoma Asia Tenggara, irege ba li Hagöri la tötöi ia lamane Chinese amaranth. Ba Indonesia faoma Malaysia, höwa asese faehu wo fo'eluaha ya'ia simane tobali "spinach" ba li Hagöri (te börö wo'ali film kartun Popeye), sinduruhunia töi da'ö laŵa'ö ia ba ngawalö mbulugeu. Hiza höwa andre fabö'ö moroi ba ni'a Popeye simane ni'ilada ba film kartun.
Instagram
Kamera
Tola mufairö oya foto/video ba Instagram, lö ndrege wa'oyania. Awai ndregenia fa'ebolo/fa'anau foto, tola mu'oguna'ö rasio 3:2 ma zui 1:1 si fagölö ira wa'anau ba fa'ebolo. Fatua lö mufairö ba Instagram silötolalö'ö mufaudugö wa'ebua foto/video andre.
Rimba
Rimba andre, ba Danö Niha no sambua zinumbua zasese tumbu-manö tenga nitanö ba fotuwu sa ia, sasese so ba nahagowi. Ba li Indonesia asese latötöi ia faoma terung pipit ba so göi zanötöi Takokak da'a ba wetaro ba Padang, la'ila döinia ya'ia da'ö; tekokak. Rimba andre, fao ba gangolifa zinumbua ba doru ma terung-terungan (Solanaceae), bua rimba no sa'ae tobali fangami gö ba mbulugeu ba Danö Niha. Töi ba wamawa ba Internasional rimba andre, lamane; turkey berry ("buni turki") mazui mini-eggplant ("terung mini").
Toi rimba ba mbanua bö'ö, simane; rimbang (Batak Toba, Minangkabau) faoma tekokak.
Waö-waö (Deskripsi)
Takokak ya'ia da'ö sinumbua sauri ba danö, fa'alaŵania irugi 5 mete. Ba hiza sito'ölönia, ambö 2 mete. Sinumbua da'a tölania, modoi, hatö bua zi lö hadöi doi. Bulunia motangatanga ba awe'ewe'e, balö mbulunia idugu ide-ide. Panjang daun 7–20 cm dan lebarnya 4–18 cm. Hugehuge mbuania, adogodogo naha wa'atumbu mbowo sitobali bua, ba zi sambua hakhi, oya modaha huge mbuania. Bowonia hulö ndröfi, sola'a-la'a safusi, ba gotalua mbowonia so za'usö.
Fangoguna'ö (Kegunaan)
Molo'ö si no la fareso ya'ira ba wamahaö, tola möi fanaha wa'abölö ndra matua ma fanaha kesuburan pria (inaktif-sperma) hiza tola baz zi 40 ngaluo, ba no tebato wemanga, ma tola lamena ia sitobali ; (sebagai kontrasepsi alamiah).
Bua rimba tola la'a, la be'e ba gule mbulugeu, ba ato göi zo'enata, simanga rimba andre, he iraono ba he göi niha satua. Niha ba Mandailing / Tapanuli asese lafaruka ba mbulu gowirio ni tandraölö, ba Thailand rimba no fao ba kari mbulugeu (แกงเขียวหวาน) si no tehöngö. Simanö göi niha Laos faoma Kamboja.
Umbu
Daftar pustaka
Whatsapp
WhatsApp Messenger (latötöi göi ia WhatsApp ma WA) no sambua aplikasi media sosial si so ba telefon nigokhögö sonekhe (li Indonesia telepon cerdas, li Inggris smartphone). La'oguna'ö WA andre niha ba wama'ohe'ö turia he faoma sinura ba he göi faoma gambara awö video. Baero da'ö tola te'oguna'ö ia göi ba wama'ohe'ö berkas komputer ma zui ba wahuhuosa faoma telepon ma zui fahuhuosa si fa'ila baŵa nifotöi telefon video. Ena'ö tola te'oguna'ö WA, moguna tefaböbö ia ba zi sambua nomoro HP, bahiza nifa'ohe'önia tenga simane turia SMS. Ena'ö tola mufa'ohe'ö duria, moguna tokhai HP ba gu'ö digital nifotöi internet he faoma data 3G, 4G, 5G ba he göi faoma nifotöi WiFi.
2009-2014
Aefa da'ö möi ira lafalukhaisi Alex Fishman, sawösa nawö Koum si toröi ba West San Jose. Lafatunö khönia zanandrösa sambua aplikasi si tumbu ba dödöra si tola mama'oheö turia ba mangoroma'ö hadia tokhai ba gu'ö (internet) niha somasi tafa'ohe'ö turia andrö ma zui lö'ö (li Indonesia status). Aboto göi ba dödöra wa moguna khöra samösa zamazökhi aplikasi (li Inggris developer) ba wanga'asogö aplikasi andre. Ihalö ginötönia Fishman ba wamokai bolokha gu'ö (li Inggris website) sotöi rentacoder.com, isöndra samösa niha Rusia sotöi Igor Solomennikov, sangila mamazökhi aplikasi, ba ifalukhaisi ia khö Koum.
Sanga'asogö WhatsApp no ya'ira sotöi Brian Acton ba Jan Koum. Me luo da'ö mohalöŵö ira nasa ba Yahoo.
Famonönö
Famotandra (Notasi dan terminologi)
Tandra wonönö "+" (Unicode):U+002B; (ASCII) ya'ia da'ö fangadogo-dogo'ö moroi ba wehede Latin et, na la fo'eluaha ia ya'ia da'ö "dan". Tebörögö tefaehagö sitobali famahaö matematika, ba ginötö döfi si 1489.
Famonönö ma ba li Indonesia, ya'ia da'ö; Penambahan, si no la be'e dandrania "+", sambua moroi ba zi'öfa (fombagi, fangeheta, fokali) nidunö-nidunö ba wamahaö duho Matematika. Famonönö ya'ia da'ö, fangorudugö ngawalö hadia ia zitola ni'erai, so zawili irege so gangorudua ma jumlah. Hulö zimane ba gambara si so ba gambalö andrö si sa, gamaudu dakera; so 3 apel ba gambalö; so 2 apel, na laforudugu la'oguna'ö wamonönö, angoruduania nibe'e dandra "=" 5 ma na lahaogö wanura molo'ö goi-goi wamahaö Matematika ya'ia da'ö; 3 + 2 = 5", nalatötöi "3 lafonönö 2 angoruduania 5".
Whatsapp
2009-2014
Ibe'e döi aplikasi si bohou andre Koum WhatsApp, si terongo hulö What's up, eluahania hadia duria ba li Inggris. Me 24 Februari 2009 ifasura'ö döi perusahaan nibe'era töi WhatsApp Inc. ba dadaomania ba California.
Famonönö
Söndra (Interpretasi)
Famonönö andre, no la'oguna'ö ba zoguna ni'ila niha (memodelkan banyak proses fisik). Ma ba wamonönö saoha, oya zöndra sitola ni fa'ele'ö.
Whatsapp
2014 irugi ma'ökhö
Me 19 Februari 2014 ifa'olo Facebook wa no i'öli WhatsApp, fa'ebua mböli 19 miliar dollar AS.
2009-2014
Me Juni 2009 ifa'olo Apple nifotöi push technology, sambua teknologi same'e ena'ö ibe'e tandra khö zokhö ya'ia HP (ibe'e terongo li ping) na tohare sambua turia ma zui tebulö'ö status niha si fa'ila khöda.
Famonönö
Famotandra (Notasi dan terminologi)
So göi zasese alua ba wamonönö Matematika heŵa'ae löhadöi khönia tandra: . Notasi da'a itaria tebai ni'osisi'ö, me asese zimane sikhala da'a hulö nikali ba wanöndra angoruduania.
Whatsapp
Fangoguna'ö
Onönötania moguna göi tefaböbö sambua nomoro telefon ena'ö tola auri ia. Baero da'ö si lö tola lö'ö tokhaigö ia ba internet mangoguna'ö nifotöi data. Na so zi dua ngawalö andre ba i'anema'ö ofeta oi ngawalö duria nifa'ohe'ö niha si fa'ila khöda ba tola fahuhuo ita khöra he faoma nirongo ba wiso simane telefon si to'ölö ba he göi faoma ni'ila hörö (video).
2014 irugi ma'ökhö
Agustus 2014 no so töra 600 juta zangoguna'ö WhatsApp ba ba Februari 2016 töra 1 miliar.
Famonönö
Famotandra (Notasi dan terminologi)
Famonönö andre, na lasura ia mangoguna'ö tandra "+" nisura ba gotalua nifonönö; ya'ia, da'ö ba notasi infix. Hiza Famonönö na labaso ia fanötöi ya'ia; inönö. Angorudua moroi ba zamonönö faoma nifonönö labe'e khönia dandra gangorudua ma "="sama dengan. Ba Danö Niha na labaso wamonönö, ba asese labaso dandra "=" andre faoma fagölö ira. Simane duma-duma si so ba da'a tou;
Ekstensi fa'anau
Söndra ma Interpretasi sidua ya'ia da'ö sifakhai famonönö ni börötaigö moroi ha wa'anau ziföföna faoma fa'anau tanöbö'ö:
Whatsapp
Tandra duria
Ba WhatsApp so sambua dandra sangoroma'ö hadia no tefa'ohe'ö ba no ofeta duria nifa'ohe'öda:
Famonönö
Angorudua ni'orudugö (Himpunan gabungan)
Sambua zitola lafalua ya'ia da'ö bawamaigi si no la'orudugö tola labagi. Ba wangorudugö angorudua (himpunan segmen), töla tola laforudugö moroi ba ziföfö ofeta ba ziföfö, sitobali fogambaraini famonönö tanöbö'ö, simane tenga famonönö töla, hiza fangerai ha wa'anaö döla da'ö.
Söndra da'a, tola lafaehagö, hewa'ae so wa'ata'u-ta'u(bahaya ambiguitas). Ba wamahaö matematika salaŵa abua wamonönö naso wombagi (bilangan pecahan) ma numero so tandra fangeheta (bilangan negatif).
Whatsapp
2009-2014
Ena'ö tola ibu'a mböli wama'ohe'ö turia WhatsApp, ibali'ö aplikasi si lö böli tobali so mböli. Me Desember 2009 lanönö lala wama'ohe'ö gambara ba WhatsApp versi iPhone. Ba mböröta ndröfi 2011 tobali WhatsApp sambua ba gotalua aplikasi iPhone fondrege oya la'oguna'ö niha ba Amerika.
Famonönö
Famonönö andre, so khönia wenaeta si lö tola lö'ö oi la'ila sifakhai ba Matematika. Ya'ia da'ö Famonönö komutatif, eluahania fa'ate'oli ni'erai löbalazi tefa'oli sibai (tidak mempengaruhi urutan bilangan yang ditambahkan). Baero da'ö so wamonönö asosiatif, lö balazi tefa'oli ni'erai, eluahania hezo zi'oföna i'erai, ba gamozua so gangorudua. Simanö göi ba wamonönö numero "0", angoruduania, lö tebulö moroi ba zamonönö. Famonönö andre, so khönia goi-goi sifakhai ba wangerai Matematika tanöbö'ö, simane sifakhai ba wangeheta faoma ba wokali.
Whatsapp
2009-2014
Versi si föföna WhatsApp andre mo'amböta sibai ba ibe'e asese agakandro komputer (li Inggris crash). Börö da'ö awuwu dödö Koum ba tumbu ba dödönia wangalui halöŵö bö'ö. Ba hiza irara dödönia Acton, iŵa'ö baloi mato ha'uga waŵa tö.
Me la'efasi versi 2 i'anema'ö tobali ato niha sangoguna'ö ya'ia irugi 250.000 niha. Heŵa'ae mohalöŵö Acton ba sambua perusahaan bö'ö, i'etu'ö fao ia ba perusahaan WhatsApp. Ba Oktoer 2009 ifarou dalima nawönia sohalöwö ba Yahoo Acton ena'ö lalului wanga'asogö $250.000 modal WhatsApp. Tobali göi Acton awö-samasindro ba möi khönia ösa saham perusahaan.
Famonönö
Angorudua ni'orudugö (Himpunan gabungan)
Söndra ma fangera-ngera (Interpretasi) sitobali tuho ya'ia da'ö moroi ba gangorudua ni'orudugö (Himpunan gabungan):
Whatsapp
Fangoguna'ö
WhatsApp tola te'oguna'ö ba HP iPhone, BlackBerry, Android awö Symbian (Nokia). Ba hiza moguna lafa'anö aplikasi WhatsApp ba HP-ra niha ena'ö tola la'oguna'ö WhatsApp. Aplikasi andrö lö böli (gratis) ba tola mufailo ia moroi ba Play Store khö Google ma zui moroi ba mbolokha gu'ö (website) WhatsApp.
Famonönö
Faigi
Matematika
Ekstensi fa'anau
Angorudua a + b tola la fo'eluaha sitobali operasi biner sangorudugö a faoma b, ba wamo'eluaha ba aljabar, tola la fo'eluaha faoma famonönö b abölö oya ia ba a. Ba da'a tou so zöndra (interpretasi) tanöbö'ö, bobotolö moroi ba wamonönö a + b tola lamane no isalahani peran asimetri, ba operasi a + b si no la'ila sitobali operasi uner +b khö a. sidua, adendemen, a faoma b, abölö göna ia ba khö a moroi ba augend ba wangerai da'a, börö me a isalahani peran pasif. Sikhala uner moguna ba wamaedogu fangeheta, börö me operasi wamonönö uner so khönia operasi wangeheta uner sitobali, ba simanö göi fao fatambai ma sebaliknya.
Whatsapp
2014 irugi ma'ökhö
Aefa tobali okhöta Facebook, ifa'asogö WhatsApp lala ena'ö tola fatelefon zangoguna, tenga ha mama'ohe'ö turia. April 2015 no sa'ae tola faoma fatelefon darua niha ba WhatsApp.
Samba
Samba ma fagölö ira Jambu air ba li Indonesia, ya'ia da'ö sinumbua nitanö ma sauri samösa ba danö. Ba Danö Niha samba andre, auri sibai ia ba arakha dozi banua so. Sito'ölönia auri föna nomo ba newali. Samba no fao ia ba gangolifa jambu-jambuan ma ba li wamahaö latötöi ia Myrtaceae si'otarai ba mbanua Asia Tenggara. Samba da'a simane si so ba gambara andrö, fabö'ö ia moroi ba zamba Semaranga ma jambu semarang si no la'ila niha (Syzygium samarangense), ba hiza töla faoma buania arakhagö fagölö. So ba zi ha'uga kultivar khönia abua ma'ifu wo fahaenu ya'ia, ba hiza dombua ngawalö zamba da'a asese la farahugö ma lafagölösi manö wanötöi ya'ia lamane ba li Indonesia; jambu air ma ha jambu. Sifao ba Jambu air aoha wananö ya'ia ba simanö göi ba wangoya'ö ya'ia ma budidaya.
Whatsapp
Fangoguna'ö
Tenga ha turia nisura tola lafa'ohe'ö niha. Tola göi lafa'ohe'ö gambara (foto, video) ma zui berkas komputer simane berkas PDF, doc, txt, btn.
Samba
Töi-töi bö'ö moroi ba zamba andre, so zogaoni ya'ia lamane; jambu ayer mawar (Malaysia), jambu aie (Minangkabau), jambu cai (Sunda), jambu wer (Jawa), jhâmbhu wir, kalampok (Madura), nyambu er (Bali), kumpas, kumpasa, kombas, kembes (bahasa-bahasa di Sulut), jambu jene, jambu salo (Sulawesi selatan), jambu waelo, kuputol waelo, lutune waele, kopo olo (ngawalö li ba Seram ba ba zifasui ba mbanua andrö), ba tanöbö'önia. Simanö göi jambu kancing (Indonesia), ba kultivar ba mbua sigide-ide.
Whatsapp
2009-2014
Meno mato ha'uga waŵa latandraigö ia, la'efasi aplikasi WhatsApp me November 2009 ba HP iPhone. Aefa da'ö ifohalöŵö nawönia Chris Peiffer Koum ba wamazökhi aplikasi WhatsApp sofanö ba BlackBerry. Ha dua waŵa ba no i'awalisi wamazökhi ya'ia. Me 2010 omasi i'öli WhatsApp Google, ba hiza lö itema WhatsApp.
Famonönö
Famotandra (Notasi dan terminologi)
Numero ma sambua hadia ia nifonönö sitobali khamötö ba wangorudugö sinöndrania, latötöi ia ba matematika ya'ia da'ö; suku, mazui famonönö (penjumlahan); Famo'eluaha moroi ba terminologi la'olohesi ia ba wamonönö ba ziha'uga fanötöi. Lafaehunö moroi ba faktor, ya'ia da'ö fokali (perkalian). So hadauga zanura si'oföna sibai latötöi faoma augend.Salua, ba zisagötö Renaisans, ato zanura wa famonönö andrö ba mböröta tenga ba wangorudugö. Na iada'a, börö sifat komutatif wamonönö, "augend" no ambö la'oguna'ö, ba dombua wanötöi da'ö la'ila niha nifotöi adend.
Samba
Fangoguna'ö (Kegunaan)
Ba Danö Niha ba he göi ba mbanua mias, töla zamba andre, ato zombali'ö döla-döla nose, me eunia abe'e, ba sokölinia tola labali'ö eu galitö.
Pemerian botanis
Lehe-lehe molewiö ba nahia mbulu si no adudu ma (aksial), so ba zi 3-7 kuntum. Bunga sa'usö (kuning keputihan), faoma ''tabung kelopak lk. 1 seti wa'anaunia; bulu mbute-bute hulö tölu sagi, 5-7 mili; benang sari ba gotalua 0,75-2 seti ba hakhi ma tangkai putik ikhamö ba zi 17 mili''.
Sito'ölönia samba andre fa'ebua mbuania ide-ide ba lö hadöi hua mbuania. Da'a na la faigi waehutara moroi ba zamba Semarang, (faigi ni sura nifanaere fetaro mbunga ba bua).
Fangoguna'ö (Kegunaan)
Ba mbanua Kuningan, bulu zamba andre, no la'oguna'ö ba wombukusi ngawalö gö simane tape, fakhaitö, ba tanöbö'önia.
Famonönö
Famotandra (Notasi dan terminologi)
Famonönö moroi ba numero site'oli (deret matematika), sofakhai moroi ba ni'erai, tola lafaehagö faoma notasi Sigma niforoma'ö iterasi. Sitobali duma-duma simane si so ba da'a tou:
Samba
Pemerian botanis
Samba andre fa'alaŵa dölania so ba zi 3-10 mete. Hiza dölania lö adölö sibai itaria agabila ba modaha, ikhamö ba zi matonga mete wa'anaunia.
Bulu si ha sagörö asese fatahö-tahö, mo hakhi 0,5-1,5 cm. Nga'örö mbulu hulu gambara dödö ba anau-nau ma'ifu, 7-25 x 2,5–16 cm, ba na lafe'ra'ö mbulunia, ma'ifu lö hadöi hua khönia.
Böröta Zamba ba fa'amuzaewenia (Asal usul dan penyebaran)
Börötö zinanö zamba andre, lö mu'ila sibai he zo mege mbörötania, hiza i tola lafahatö ma'ifu wa moroi ba mbanua Asia Tenggara. I'otarai me mböröta ba mbanua andrö no lafaliaro ma latanö zinanö da'a, i'otarai wetaro Indocina irugi ba gatumbukha Nusantara.
Pemerian botanis
Bua zamba tefarahu ba mbua buni, hulö gasi ba hiza no ide-ide huge-huge, ba balönia ebolo ; 1,5-2 x 2,5-3,5 seti; ba mo takula kelopak si so nagole ba aeru; tanö baero afusi ofeta oyo. Bua zamba safusi, oya khönia nidanö, ba lö hadöi hua-hua, rasonia so zaisö ba so göi zafoe, ba so göi zami gulo. Hunö ide-ide sibai, 1-2(-6) ngawua ero sambua mbua zamba.
Fangoguna'ö (Kegunaan)
Samba ma Jambu air, simanö göi jambu semarang faoma jambu bol, to'ölö la faehagö ba meza na so dome. Tölu ngawalö zamba andre, oi fagölö manö wangoguna'ö ya'ia. Samba andre, asese labali'ö awö mbua tanöbö'ö ni faruka ba rujak. Ba hiza bua zamba tola göi la asioini ma ba li Indonesia si no to'ölö laŵa'ö ia asinan.
Bakhu
Bakhu ma ba li Indonesia no la'ila niha döinia ya'ia da'ö; Lele so zanötöi ya'ia ikan keli, ya'ia da'ö töi gi'a sogambi, auri ba mbanda ma ba nahia so'idanö (raŵa-raŵa) simane ba laza, tola göi lafaliaro ba mba'a gi'a. Bakhu alio te'ila ia moroi ba zikhalania simaelo, fao si so bu mbewe sanau, si so ba zifasui mbawania. I'a da'a osiliö sibai na larino, oya lala wondrino ya'ia so ni gore, ni fokua, ba so göi nitunu, molo'ö zomasi sedöna mangodiwo bakhu andre. .
Fangombakha (Deskripsi)
I'a sifao ba gangolifa Clariidae oi la'ila niha moroi ba zikhala mbotonia simaelo, anau ba löhadöi huna-huna. Bakhu wa'owulo-wulonia hulö torpedo hulö arakhagö fagölö ira gi'a sadogo-dogo moroi ba gi'a sidat. Högö mbaku, abe'e faoma hörönia side-ide, ba bawania sebolo si so öfa fasa sungut peraba (barbels) sitobali fangönania ba nidanö sogömi-gömi, hewa'ae so mbakhu si tebai mamaigi ba zifasui ya'ia faoma hörönia.
Nahia mbakhu (Habitat dan perilaku)
Bakhu lö tesöndra ba nidanö simane air payau mazui ba nidanö sasi-asi air asin, baero mbakhu nasi ma lele laut sasese laŵa'ö faoma manyung nifarahugö ba gangolifa Ariidae. Nahia mbakhu andre ba nidanö sangele si lö abölö-bölö sibai, ba zabasö-basö, ba nidanö sahono, ba so zauri ba laza. Lele andre, auri ba nidanö sambö ohahau, simane ba mbandra-bandra.
Fangombakha (Deskripsi)
Bakhu ma ba Danö Niha na la'ombuyu'ö wanötöi ya'ia, lamane mbakhu sokhönia wangöna sondrou'ö fohanu-hanunia si so ba giwo-iwo, da'ö zimöi bakhu andre fataha ia ba dete danö. Tesöndra khönia safasa patil, ya'ia da'ö doi satarö si so ba fere-fere sahatö ba dötö'a. So zanguma'ö wa patil tenga ha atarö so göi zo biso, irege tola tobali langu na göna ba niha.
Nahia mbakhu (Habitat dan perilaku)
Bakhu galakua itaria nokturnal, ya'ia da'ö oya maliŵa ba zibongi. Ba zima'ökhö, bakhu lö oya maliŵa, abölö oya la bini'ö ira ba zogömi-gömi. Ba nahia si so bakhu, na moteu ba da'ö lalau mangadulo ma ba li Indonesia lamane; memijah. Heŵa'ae bakhu andre ide-ide moroi ba gi'a gurame, tesöndra mbakhu sanau ndrege 1,5-1,7 m ba fa'abuania irugi 50 kg, duma-dumania simane bakhu marga ma lele marga (Dinotopterus) moroi ba Afrika.
Famotöi mbakhu ba Indonesia (Nama-nama lele di Nusantara)
Bakhu, na molo'ö fangi'ila ba zifakhai ba wa'atua-tua ma lamane secara ilmiah, no la'ila oya ngawalö spesies. Irege fanötöi dozi banua oi fabö'ö-bö'ö; simane si no tesura ba da'a; ikan limbek (Sumatera Barat), ikan kalang (Sumatra Selatan), ikan maut (Gayo), ikan seungko (Aceh), ikan sibakut (Karo), ikan pintet (Kalimantan Selatan), ikan keling (Makassar), ikan cepi (Sulawesi Selatan), ikan lele ma latötöi ia lindi (Jawa Tengah) mazui ikan keli (Malaysia), ikan 'keli' sifakhai ba mbakhu si lö hadöi patil' na si patil la kaoni khönia penang' ba mbanua (Kalimantan Timur).
Fangoguna'ö (Kegunaan)
Bakhu nifaliaro ba Indonesia, nibali'ö famalala ndriwo, la'ehao naha ba idanö sangele khönia. Ba hiza bakhu andre, tola göi fangohahau nidanö sita'unö. Na ba naha sita'unö lafataro ia, si lö tola lö'ö la berok ua fatua lö labali'ö diwo. la berok eluahania lasasai ia ba nidanö sangele ena'ö lö fao khönia da'unö ba möi ö si sökhi ba mbetu'a niha
Nibali'ö diwo (Sebagai makanan)
Ba zi sagörö ulidanö, fangorifi ma famaliaro bakhu no sambua fanuturu lala nifazaewe moroi ba perikanan tangkap ma budi daya. Fa'ami moroi ba nagole mbakhu no molo'ö forasoi zamösana niha, so göi niha si lö tagia manga bakhu. Fangahaogö bakhu famalala ndriwo, no oi fabö'ö-bö'ö molo'ö wa'omasi zamösana niha. Ba Eropa fondrino bakhu andre lahaogö ia simane fondrino ikan mas, hiza fabö'ö göi na ba Amerika Serikat larino ia faoma hamo, labayoini khönia hamo awena la gore ba wanikha. Ba Indonesia, fangahaogö nagole mbakhu, oya ia ni gore, ba la faheagö ba zi sambua fondrino nifotöi pecel lele. Lala wangahaogö tanöbö'ö, labe'e khönia faramasa mangut. Na omasi so wa'akhuladania, nönö khönia lada. Lala wondrino ya'ia si no irai latandraigö niha ya'ia da'ö; mato 5 ngawua baŵa soyo, 3 ngawuo baŵa safusi, mato 10 rozi lada limi, 5 rozi lada sebua, sambua tomat, henagö lada nigili, gulo safusi faoma gulo ano, asio, kua dalimbo, sara zaralahia, 2-3 nga'örö mbulu ndrima, ba henagö kecap. Na no oi so faramasania, haogö wanasai, bayoini ia faoma dima, gili fefu faramasa da'ö, fatua öhaogö faramasania, gore ua mbakhu, awena nönö khönia nidanö ba böi olifu wame'e saralahia faoma bulu ndrima, ena'ö omuhua mbakhu andrö, ba nano alö kuania, ba tola sa'ae kaoni nösi nomo, ba worasoi mbakhu nirino ninada, akhida, ga'ada ma haniha zito'ölö mondrino ba nomo.
Famotöi mbakhu ba Indonesia (Nama-nama lele di Nusantara)
Ba negara tanöbö'ö no la'ila döinia mali (Afrika), pla mond (Thailand), gura magura (Srilangka), faoma 鲇形目 (Tiongkok). Ba li Inggris lakaoni airbreathing catfish, siluroid, mudfish faoma walking catfish. Töi ilmiah, Clariidae, tefa'aso moroi ba li bahasa Yunani chlaros, ni fo'eluaha ba li Indonesia; ‘lincah’, ‘kuat’, tefaigi moroi ba wa'abölönia ba nidanö.
Fangoguna'ö (Kegunaan)
Oya ngawalö mbakhu nibali'ö diwo. So nifaliaro, ba oya göi zauri samösa ba naha-naha sabasö-basö. Bakhu sebua nifaliaro, sindruhunia ni'a'asogö moroi ba negara Afrika.
Nibali'ö diwo (Sebagai makanan)
Bakhu, sambua wamalala gö si so 'we gö ya'ia da'ö VItamin D salaŵa. Bakhu moroi ba tabe ma nifaliaro, so khönia asam lemak omega-3 sadogo-dogo ba hiza salaŵa khönia ya'ia da'ö, asam lemak omega-6.
Ngawalö mbakhu ba fozawilinia (Jenis-jenis lele dan penyebarannya)
So ba zi 55–60 spesies ngawalö mbakhu sifao ba gangolifa Clarias, 16 spesies ngawalö zifao ba Clariallabes, 8 spesies ngawalö zifao ba gangolifa Bathyclarias, ba so göi 7 spesies ngawalö mbakhu sifao ba gangolifa Encheloclarias. Moroi ba wa'oya ngawalö mbakhu andrö, ba Asia Tenggara iada'a so ba zi 20 spesies ngawalö mbakhu, oya bagotaluania si no dozi lafaehagö niha samaliaro ba zi ginötö 10 fakhe ofeta iada'a. Bada'a so ngawalö-ngawalö mbakhu molo'ö Ferraris, 2007.
Fangoguna'ö (Kegunaan)
Fa'itaria bakhu andre la fazaewe danömönia ba laza ena'ö simöi fanolo zolaza ba wemanga hama si so ba laza samakiko fakhe. Na ba tabe atö labe'e ia ba bakhu moguna sitobali simanga tambila ma tanömö ndri.
Fangoya'ö mbakhu ba Indonesia (Produksi di Indonesia)
Bakhu sambua gangolifa gi'a nifaliaro niha ba tabe. Börö wa amonönö zomasi bakhu andre, ba zi lima fakhe no monönö zamaliaro bakhu. Na lafaigi ba wamaliaro bakhu, lö ebua foko ba simanö göi zifakhai ba ginötö, lö ara sibai wombaloi ba no tola la halö ba möi fangalui niha. Oya zinangea lafaigi ya'ia da'ö; naha wamaliaro, fombagigö ginötö wame'e gö, ba tanöbö'önia
Tesi
Teh bunga nihalö moroi ba mbowo mbunga melatilatötöi faoma teh melati mazui teh wangi melati si no la'ila sambua ngawalö tesi si no tehöngö ma oi la'ila niha ba Indonesia. Famadu tesi ba Indonesia fa'ebuania 0,8 kg ero kapita ero döfi, aröu barö negara-negara tanöbö'ö ba zisagörö ulidanö, heŵa'ae Indonesia sambua negara samasi tesi numero lima sebua ba zi sagörö ulidanö.
Waö-waö (Sejarah)
Tesi andre ba mböröta tefa'aso ba mbanua Tiongkok. Ba da'ö so zinanö tesi Camellia sinensis ni söndra ma tefa'aso fetaro provinsi Yunnan, ma bagian barat daya Republik Rakyat Tiongkok. Iklim Yunnan ya'ia da'ö tropis faoma subtropis, anaukhu-naukhu ba abasö-basö fagöna sibai wa'auri ba zinanö tesi andre. Yunnan ebolo khönia gatua satua, hiza tesöndra khönia tesi sauri samösa si no auri ba zi 2,700 fakhe. Sitörania zinanö tesi nitanö so zogamö fa'atuania 800 fakhe sifaoma tesöndra ia ba gatua da'ö.
Fa'anumalö Tesi ba Barat (Perjalanan teh ke Barat)
Fa'ato'ölö wamadu tesi si no alua ba Tiongkok faoma Jepang no tobali turimbewe ba Eropa. Orudua kafilah lö tara sibai ba dalingara hewisa sibai ia wamadu tesi andre. Nirongora wa tesi andre la ungu ba nidanö, labe'e khönia nasio, mentega awena la'a. Niha Eropa manöndra tesi ba aefa da'ö isura waö-waö biarawan Yesuit Jasper de Cruz ba ndröfi si 1560.
Waö-waö (Sejarah)
So sambua duria meföna, si no la bali'ö sambua fangowuloi ngawalö zalua si no ara (bentuk dokumentasi) ya'ia da'ö samatunö wa Shennong simöi böröta wananö sinanö faoma dalu-dalu bulundru'u. Shennong andre, ya'ia zanöndra tesi si'oföna sibai. Simane nifa'emania ba mbukunia wa no oya itandraigö dalu-dalu mbulundru'u ba ibali'ö tesi andre sitobali dalu-dalu na so langu moroi ba dalu-dalu nihaogönia andrö. Hiza, iröi gulidanö börö wamadu dalu-dalu nihaogönia samösa si so langu, lö fakhamö ibadu tesi, me fohalöŵö langu alio sibai i'anöröi mbotonia.
Tesi andre la'oguna'ö ia ba nidanö moroi ba mbua nibali idanö nibadu, rempah-rempah mazui sinumbua mbulu ndru'u nibali'ö dalu-dalu, simane teh rosehip, camomile, seruni krisan faoma jiaogulan. Tesi si tenga moroi ba mbulu tesi, latötöi ia; teh herbal.
Fa'anumalö Tesi ba Jepang (Perjalanan teh ke Jepang)
Ba Jepang, famadu tesi no oi la'ila niha molo'ö nifaigira moroi ba nifalua mbanua. Tanömö tesi andre, la'ohe ba Jepang, ni'ohe samösa wandrita sotöi Yeisei me molo'ö ya'ia wa samadu tesi andre manönö wa'atarö ba wamalua maharifa (konsentrasi saat bermeditasi). No la'ila ia nikaoni bapak teh ba Jepang, börö me moroi ba wanöndrania tesi andre lafakhai ia ba Zen Buddhisme. Niha si so ba kekaisaran Jepang omasi sibai ira wamadu tesi, irege arakhagö ma'afefu ba zi sagörö Jepang oi mamadu tesi. Tesi tenga ha idanö nibadu sito'ölö, sambua wa'owulo niha ba istana ha ba wamadu tesi ma tola lamane Upacara minum teh si no la'ila döinia ya'ia da'ö Cha-no-yu ma na lafo'eluaha ia ya'ia da'ö; idanö saukhu ba tesi. Famalua wa'owulo da'a, la'oguna'ö ara ginötö ba wamalua wamadu tesi si sökhi, ero inötö la tandraigö. Ritual cha-no-yu nifo'eluahara ba wasumangeta fondrege zalaŵa sifai ba kesempurnaan, kesopanan, pesona, faoma keanggunan.
Waö-waö (Sejarah)
Ba ginötö wamatörö Dinasti Han (221 SM – 8 M), tesi no labörötaigö la falala wangahaogö ya'ia, so ni'oköli'ö, ba tebörögö la tandraigö ia labe'e ba nidanö nibadu, itaria lafaruka ia faoma Lahia, da'a no tobali sito'ölö lafalua niha Tiongkok. Ba baero da'ö nomöi fasumangeta na so dome. Aefa ginötö wamatörö Dinasti Ming, no oya ngawalö tesi tesöndra, si no tehöngö si so fetaro mbanua Canton (Guangdong) faoma Fukien (Fujian).
Fangi'ila Tesi ba Indonesia
Tesi andre te fa'ele'ö moroi ba danö Jepang ni'ohe niha Jerman sotöi Andreas Cleyer ba ndröfi si 1664 ba latanö ia ba Indonesia ba Jakarta tenga ba danö sebolo, hulö zitobali si nanö nifaliaro sihulö mbunga. Ba ndröfi si 1827, awena tesi andre la tanö ia ba danö sebolo ba kabu Percobaan Cisurupan, Jawa Barat. Aefa da'ö, tesi andre mozawili ba danö Jawa. Meluo da'ö, sinanö sotöi Camellia sinensis var. assamica (Masters) tipe Chang ni'ohe Rudolf Edward Kerkhoven ba ndröfi si 1877 ba danö Jawa moroi ba Sri Lanka (Ceylon) ba la tanö ba Gambung, tanö raya moroi ba Kabupaten Bandung, Jawa Barat (iada'a no tobali Pusat Penelitian Teh dan Kina Indonesia) (Sriyadi et al., 2012 ).
Fangoguna'ö ba famöfögö ngawalö tesi
Lala wangoguna'ö mbulu tesi andre, asese latötöi ba Danö Niha lamane lakuku ba kukusa ma ba li Indonesia ya'ia da'ö; fermentasi, hewa'ae fanötöi da'a ambö enahöi. Ba wokuku tesi lö moguna ragi yamendrua sa'ae etanol simane sasese la'oguna'ö na mokuku. Na ambö enahöi ba wangahaogö mbulu tesi asese möi fa'atekiko mbulunia, tola mo talimbo, ba hiza na no simane da'a, möi zaya-zaya gölö me ha nitibo'ö ia, tebai la'oguna'ö börö tesi si no göna talimbo, so khönia langu faoma karsinogen ma karsinogenik.
Ba da'a so gangolifa tesi molo'ö wa'alaŵa oksidasi khönia:
Tesi andre göi asese lafakhai ia ba zoguna ba wa'owaöri ni'oguna'ö niha. Tesi sowuge'e ma Teh hijau faoma tesi pu-erh no ato zangoguna'ö ya'ia ba wamalua diet ma ena'ö alö wa'esolo. So göi gangowuloa niha samakhai tesi andre, ba wangaoha boto keseimbangan yin yang. Tesi sowuge'e ma Teh hijau tefaolo ia ba yin, tesi saitö ma teh hitam aolo ia ba yang, na tesi oolong no la'ila wa ba gotalua so'ia. Tesi pu-erh sola'a-la'a sa raidö-raidö, lafarisayoi so khönia wa'abölö ma energi yang sasese la faruka faoma bunga seruni sofa'abölö ma energi yin.
Matematika
Matematika moroi ba bahasa Yunani: μαθημα - mathēma, "pengetahuan, pemikiran, pembelajaran") ma fatua lö lafo'eluaha ia simane da'ö lamane wanguma'ö ilmu hisab ya'ia da'ö sambua wamahaö ; hawa'ebua, hewisa wenaeta, hewisa wangerai nahia si lö ösi, ba tanöbö'önia. Ya'ira si no manöndra famahaö ba Matematika andre ma töira laŵa'ö ia para matematikawan no lafatohu ba wangoguna'ö ngawalö wenaeta ma lala, aefa da'ö la'oguna'ö ba wo rumus kö konjektur sibohou, ba lafangamöi hezo zatulö molo'ö metode deduksi si no mondrege wa'abua ma ketat nifadege moroi ba aksioma faoma eluaha-eluaha sifahatö.
Alua wabu'asa lamane hadia fefu zifakhai ba matematika simane numero ma bilangan ba niti ma titik (geometri) no so ba gulidanö andre, ma zui nisöndra ma nihaogö niha. Famahaö sangoguna'ö fangera-ngera sifakhai ba ngawalö zi so wetaro simane, owulo-wulo, ebolo-bolo, öfa sagi, btn, simanö göi zifakhai ba ha wa'ebua, ba ngawalö zifakhai khönia. Matematika andre, asese sibai la goligö ba zi tölu fenaeta : aijabar, analisis, ba geometri. Hewa'ae simanö, tebai sibai tobali gohe-gohe saro ba wogoligö ngawalö wamahaö ba matematika andre, me fefu wenaeta wamahaö ba matematika andre, arakhagö no oi faruka. Si no to'ölö simane aijabar no mangahatö ia sifakhai ba ngawalö numero ba si tebai la fatunö föna niha, nibabaya tanga ma ba li Indonesia lamane melibatkan bilangan dan pengabstrakannya. Ba wo'angeragö fa'atarö ngawalö zifakhai ba nifatohu ba si no tetatugöi ndregenia, ba na tafaigi hewisa geometri ya'ia da'ö sambua goli-goli moroi ba matematika sifakhai ba sains nifodane-dane moroi ba postulat si tola mame'e furugö ba zi sambua ni'erai ma ba wame'e sambua wamaedo si tola labali'ö dane-dane ba wame'e zinöndra.
Samösa matematikawan Benjamin Peirce manötöi matematika sitobali "famahaö same'e furugö-furugö soguna".
Molo'ö Max Tegmark, fangoguna'ö "Matematika lö tobali gohe-gohe ba ni'ila hörö" iŵa'ö wa nifa'ema matematika andre ba niha lö möi moroi ba nifatörö niha. Sitobali fa'afaehu moroi ba wamahaö tanöbö'ö, fa'efania ba ni'ila hörö ena'ö böi irege imane niha gulidanö, wa fe'aso gulidanö andre no moroi ba wenaeta matematika, möi fa'afasala wanema'ö ya'ia na irugi simanö da'ö.
Waö-waö (Sejarah)
Matematika i'otarai ba ginötö andrö, ba no so khönia wa'atedou, mozawili ba zi sagörö ulidanö, no so wa'ahatöra matematika faoma Sains, si mohare faoma fatambai. Fanöndra ma penemuan-penemuan matematika tefalua ba zi sagötö waö-waö ba tefatohu ofeta mane ma'ökhö. Molo'ö Mikhail B. Sevryuk, ba mbaŵa Januari 2006 ni fatumbu'ö ma terbitan Bulletin of the American Mathematical Society, "Oya sibai zinura makalah' faoma buku ni fakhai ba basis data ma Mathematical Reviews i'otarai döfi si 1940 ma böröta te'oguna'ö MR (tahun pertama beroperasinya MR) iada'a no töra moroi ba zi 1,9 juta, ba töra moroi ba zi 75 ribu artikel ma sinura ba basis data andrö ero döfi. Sabölö oya karya ba samudera da'a tefa'anö faoma teorema matematika sibohou faoma Pembuktian Matematika."
Molo'ö fangoguna'ö fangera-ngera ma lamane mangoguna'ö uto, logika ba abstraksi matematika, matematika tefazaewe moroi ba pencacahan, fangerai ma perhitungan, fanu'a ma pengukuran, ba famareso molo'ö fenaeta ma pengkajian sistematis sifakhai ba bangun geometri faoma fa'atewu'a ngawalö mbotoŵa sifakhai ba wamahaö fisika. Matematika salio, tefaehagö ba ngawalö halöŵö niha i'otarai me no so waö-waö matematika andre. Fabu'asa ba matematika andre si'oföna sibai ba Matematika Yunani, si'oföna sibai ba karya Euklides.
Matematika sidugu tedou, simane ba Tiongkok ba ndröfi si 300 SM ma fatua lö masehi, ba India ba ndröfi si 100 M, ba ba danö Arab ba ndröfi si 800 M, ofeta ginötö Renaisans, me inötö tesöndra wamahaö sibohou ba matematika no tola fakhai ba ngawalö wangalui fa'atua-tua tanöbö'ö, ba hiza tenga ha meluo da'ö, ofeta ma'ökhö, matematika andre no oya ma me'e fanolo ba wamahaö tanöbö'ö.
Notasi, bahasa, dan kekakuan
No oya notasi matematika ni'oguna'ö ba ginötö iada'a lö sa'ae tesöndra ofeta abad si-16. Ba abad si-18, Euler mo noro dödö ba wa'oya notasi ni'oguna'ö iada'a. Notasi modern no möi matematika aoha ba khö ndra sangodödögö ma para profesional, ba hiza ba zawena so wa'omasi ba wamahaö matematika asese so wa'ata'u ba wanohugö ngawalö wamahaö matematika. Alua wo hösö ngawalö wangi'ila ba wame'e fa'akayo ngawalö hadia ia zifakhai ba matematika. Simane Notasi musik, notasi matematika modern so khö lala wehede ma tata kalimat' si kaku ba ifa'ema ngawalö informasi'' no lala sabua sibai na lasura faoma famahaö tanöbö'ö.
Waö-waö (Sejarah)
.
Notasi, bahasa, dan kekakuan
Bahasa matematika tola göi möi börö walö omasi ba zawena fao ba wamahaö matematika andrö. Ngawalö wehede simane; atau faoma hanya so khönia geluaha tenga simane fahuhuosa niha ba zi'ero ma'ökhö. Baero da'ö, fehede simane; himpunan terbuka ba lapangan matematika mo'eluaha ba matematika. Jargon matematika fao ngawalö wogaoni ma istilah-istilah teknis simane homeomorfisma faoma integral. Ba hiza so mbörö ba notasi khusus faoma jargon teknis da'a: matematika mangoguna'ö presisi töra moroi ba wahuhuosa ero ma'ökhö. ya'ira ira matematikawan manötöi presisi bahasa faoma logika da'a ya'ia da'ö faoma fehede; "ketat" ma "kaku" (rigor). Ba hiza, na no so wehede si no labe'e khönia geluaha, ba bawangoguna'ö ya'ia la fo'eluaha simane si no la be'e eluaha khönia, tebai la fawu'a geluahania. Andrö wa laŵa'ö khönia "ketat" da'a sambua gamaehuta ba bahasa matematika.
Ilham, matematika murni, terapan, faoma estetika
Dozi ya'ira si terou tödö ba matematika asese sibai la söndra zifakhai ba estetika ba wamahaö matematika. Ato matematikawan zanguma'ö wa fa'asökhi ma keanggunan matematika, estetika si teforoma'ö, faoma fa'asökhi ma keindahan moroi ba matematika da'ö samösa. Ba matematika andre, fangaröu ba dödö ma fangide-ngide'ö teharagoi. Tesöndra wa'asökhi ba wangide-ngide'ö sitobali lohe-lohe nibe'e, sitobali dane-dane ma bukti Euclid wa tesöndra zi tebai mu'erai ha wa'oya bilangan prima, ba hiza bakha ba wangerai numero ma metode numerik si sökhi fangerai fa'abölö-bölö ya'ia da'ö ba transformasi Fourier cepat. G. H. Hardy bakha ba A Mathematician's Apology manguma'ö wa fa'afaduhu dödö ba wa'asökhi andre, khönia samösa, no tobönö ba wanuheni pengkajian matematika murni.
Matematika tefatumbu'ö ba ginötö so ngawalö zalua si tebai te'asiwai sifakhai ba ha wa'oya ma kuantitas, struktur, ruang, faoma perubahan. Ba mböröta da'a tesöndra ba ginötö alua halöŵö wamawa ma perdagangan, fosu'a tanö ma pengukuran tanah, ba aefa da'ö ba Astronomi; iada'a, arakhagö fefu wamahaö ma ilmu pengetahuan ena'ö te fangamöi ba wangosisi'ö ndra matematikawan, ba wangalui lala wamosinöndra na so zi tebai lafosinöndra. Hulö simane, samösa fisikawan sotöi Richard Feynman manöndra rumus integral lintasan mekanika kuantum mangoguna'ö fangi'ila ba matematika faoma wawasan fisika, faoma teori dawai iada'a, teori ilmiah si hino wa'atedou mangodödögö hewisa wa tola tefurugö ngawalö wangi'ila andrö, Interaksi dasar, ba tetohugö ba wanöndra fangil'ila sibohou ba matematika.
Ba so göi matematika ifaogö ia ba wo'angeragö ya'ia, ba labali'ö sitobali lala ba wame'e söndra ba ngawalö daha-taha. Ba hiza asese sibai matematika andre tefangamöi ma moguna ba lala wamahaö tanöbö'ö. Si no tehöngö wa matematika fondrege sara ma "paling murni" asese tobali famahaö terapan praktis ya'ia simane ni fa'ema Eugene Wigner ya'ia da'ö " Fa'amoguna si no sökhi sibai moroi ba matematika andre, ofeta ba zi lö ikhamö aka niha sito'ölö ba wamahaö Ilmu Pengetahuan Alam moguna monönö wamatunö.".
Matematika sambua famahaö (ilmu pengetahuan)
Carl Friedrich Gauss no iŵa'ö wa matematika sitobali "Ratunya Ilmu Pengetahuan". Ba wehede sindruhunia ya'ia da'ö, ba li Latin Regina Scientiarum, ba li Jerman Königin der Wissenschaften, sifagölö eluaha ba ilmu pengetahuan so'eluaha tanölafa ma (lapangan) ba wamahaö. Atulö sibai, ba geluaha ba li Inggris, lö fanendre dödö wa matematika ba da'a no sambua famahaö. Ni odödögö ba wamo'eluaha ya'ia ba ilmu pengetahuan alam alua ba ginötö aefa da'ö. Na so atö zamaigi ilmu pengetahuan ha ba Fisika, hiza matematika, tenga sambua famahaö.
Ilham, matematika murni, terapan, faoma estetika
Ya'ira sangodödögö famahaö matematika andre ma asese lakaoni ira ya'ia da'ö matematikawan asese erege dödö ba wangalui dane-dane ma bukti teorema nifaudugö si sökhi, fangalui Paul Erdős asese tefuta ba wangalui wa'a moroi ba zoera ni'amoni'ö ma "Alkitab" wa no isura Lowalangi ngawalö hadia ia zi so ba gulidanö andre. Fa'amohöngö matematika andre ma matematika rekreasi ya'ia da'ö wa no oi oya wa'omuso dödö na inötö te fosinöndra ngawalö wanofu ba matematika.
Ba nahia samalua pengkajian, fangi'ila andre no la faolo ira ba wamahaö matematika. Sambua wa'afabö'ö moroi ba Matematika murni faoma Matematika terapan: ato ndra matematikawan la'odödögö wamareso fangi'ila ba gotalua zi dombua wenaeta andrö, ba asese da'a tobali sambua famahaö ba program studi ba wanöndra gelar sarjana. Matematika terapan no oya la'osambuai'ö faoma tradisi-tradisi baero matematika ba tobali sambua lala wamahaö simane Statistika, Riset operasi, ba Ilmu komputer.
Notasi, bahasa, dan kekakuan
Aksioma molo'ö fangera-ngera tradisional ya'ia da'ö; "fa'atulö sitobali dane-dane" ma ba wehede Indonesia lamane; "kebenaran yang menjadi bukti dengan sendirinya", ba hiza fangera-ngera da'a nomöi börö wabu'asa. Ba wenaeta formal, sambua aksioma ha sara bu ma seutas dawai ma laŵa'ö  lambang logika simbolik, si so eluaha ba rumus si no so nifetaro ba sistem aksioma. Da'a khamötö program Hilbert ba wametaro fefu matematika ba zisambua basis aksioma sabölö, ba hiza molo'ö Teorema ketaklengkapan Gödel ero-ero sistem aksioma (yang cukup kuat) mangokhögö rumus-rumus si tidak dapat ditentukan; ba börö da'ö sambua sistem aksioma ma aksiomatisasi safuria ba matematika lö möi ni'angeragö ma mustahil. Heŵa'ae no simanö, matematika asese la angeraigö (di dalam konteks formal) lö baero moroi ba teori himpunan ba zi ha'uga aksiomatisasi, ma nalafo'eluaha ya'ia da'ö wa ero-ero sambua wangombakha ma dane-dane matematika tola famaedonia ba rumus-rumus teori himpunan.
Fangoguna'ö bahasa ketat modane-dane si no amaedola sifania ba wo oroma pembuktian matematika. Ya'ira matematikawan so wa'omasi ena'ö fefu teorema si no lahaogö tefaogö ba aksioma-aksioma sitobali khamötö penalaran sistematik ma fangera-ngera si tefa'oli. Da'a ena'ö möi ba wanaha "teorema" sifasala fanga'i, nifodane-dane ba wanahö si lö alua ma praduga kegagalan, hiza no oya duma-dumania zalua simane da'a. Fenaeta wa lö tebulö ma kekakuan mutötöna ba matematika andre ena'ö so wa'atebulö ba zisagötö inötö: bangsa Yunani manötöna dalil si no tefa'oli, hiza meluo da'ö lala ni'oguna'ö ya'ia da'ö Isaac Newton no ambö möi nibulö'ö. Salua sifao ba wamo'eluaha ni'oguna'ö Newton möi fo fareso ma fo analisis sindruhu-ndruhu dödö ba sitobali dane-dane formal ba abad si-19. Iada'a, ya'ira matematikawan lö'aetu wabu'asara sifakhai ba bukti berbantuan-komputer. Börö me fangerai sebua abua ma'ifu wamareso, dane-dane da'ö tola manö ambö möi nibulö'ö.
Matematika sambua famahaö (ilmu pengetahuan)
Ato zi no alaŵa fangi'ila ma laŵa'ö ia filsuf no farisayo sibai wa matematika tebai la tenaŵa moroi ba wo tandraigö ya'ia, andrö börö da'ö tenga famahaö ma fangi'ila ni fo'eluaha Karl Popper. Ba hiza, bakha ba zi no tefa'elegö ba zi no la söndra me döfi si 1930 sifakhai ba logika matematika no teforoma'ö wa matematika tebai la reduksi tobali logika, ba hiza Karl Popper mamurugö imane, wa "no oya teori matematika, simane fisika faoma biologi, ya'ia da'ö hipotetis-deduktif: andrö börö da'ö, matematika ahatö ba wamahaö ilmu pengetahuan alam si no la'ila niha wa hipotesis-hipotesisnia ya'ia da'ö konjektur (dugaan), ba hiza töra moroi ba zawena la söndra niha sibohou." Ya'ira niha si bijak bestari tanöbö'ö, tötöi manö simane Imre Lakatos, no lafatötö sambua wenaeta galimosa ma pemalsuan ba matematika da'ö samösa.
Imane Albert Einstein wa "ha wa'aröu huku sifakhai matematika no ahatö ba ni'ila hörö ni babaya danga, ba hiza tebai ni etu'ö wa da'a zatulö sibai, ba hiza no tefaudu atö ba no da'ö zahatö ba ni'ila hörö."
Waö-waö (Sejarah)
Ba ginötö keemasan Islam, ya'ia da'ö ba abad si-9 faoma abad si-10, matematika no oya ni'ehaogö samodane-dane moroi ba matematika Yunani: da'a oya moroi ba matematikawan Persia simane Al-Khwarizmi, Omar Khayyam dan Sharaf al-Dīn al-Ṭūsī.
Baero da'ö meno sa'ae mozawili wamahaö matematika andre ba no oi la'ila lala pencacahan zifakhai ba fisika, niha prasejarah no göi la'ila lala ba wo cacah ha wa'ebua ngawalö mbotoŵa si lö oroma ma abstrak, simane Inötö — Ngaluo, Musim, Döfi. Aritmetika dasar (Famonönö, Fangeheta, Fokalikö, faoma Fombagi) alua hulö sito'ölö.
Matematika sambua famahaö (ilmu pengetahuan)
Sambua wamaigi moroi ba wamahaö simane fisika teoretis ya'ia da'ö matematika sifao aksioma-aksioma ni faedogö sahatö ba ni'ila hörö. Saluania, samösa fisikawan teoretis, sotöi J. M. Ziman, mame'e söndra wa famahaö sifagölötö ma pengetahuan umum nofao khönia bakha wamahaö matematika. Ba zi ha'uga zi no alua, matematika no oya faoma mame'e fanuheni ba wamahaö tanöbö'ö ma famahaö fisika, simane fangalui hadia zalua ba zi no la börötaigö wamareso salua andrö, simanö göi ba Intuisi ma fanandraigö ba perumusan-konjektur, ba matematika, he göi ba wamahaö tanöbö'ö.
Böröta Wehede (Etimologi)
Ngawua wehede "matematika" tefa'aso moroi ba wehede ma bahasa Yunani Kuno ya'ia da'ö μάθημα (máthēma), si tola la fo'eluaha pengkajian, pembelajaran, ilmu ma famahaö si so ba mbate'e si lö ebua sibai ma bate'e side-ide, ba eluaha molo'ö teknis tobali "pengkajian matematika", da'a tenga ha alua ba ginötö iada'a no moroi ba ginötö zaman kuno. Fehede na molo'ö kata sifat ya'ia da'ö μαθηματικός (mathēmatikós), berkaitan dengan pengkajian, ma tekun belajar, na lafo'eluaha sibai wa no tola lamane matematis. Na molo'ö famahaö si tefaudu ba matematika, ya'ia da'ö mathēmatikḗ tékhnē, ba wehede bahasa Latin ya'ia da'ö ars mathematica, nifo'eluaha ya'ia da'ö seni matematika.
Waö-waö (Sejarah)
Lala amatohula, moguna so wanura ma lala hewisa ba wanura numero, hulö sinali ma dawai nifelu ni tötöi faoma quipu ni oguna'ö soi bangsa Inca ba wangirö'ö hadia zifakhai ba numero. Numero oya ngawalö, numero sitesura siföföna sibai ya'ia da'ö si so ba naskah warisan Mesir Kuno ba Kerajaan Pertengahan Mesir, Lembaran Matematika Rhind.
Ya'ira niha sangodödögö halöŵö ba matematika andre oi mangalui hewisa nifotöi matematika murni, ma sambua wamahaö ba matematika ba wodou'ö ngawalö zifakhai ba matematika andrö. Lö la tehegö so wanofu ba högöra si tebai mufosinöndra, la'odödögö ba wangalui ngawalö hadia lala ba wamosinöndra fanofu andrö. Da'ö zi tobali fondrou wanga'asogö ba fangoguna'ö nifotöi matematika murni.
Waö-waö (Sejarah)
Fangoguna'ö fondrege sara matematika andre ya'ia da'ö ba halöŵö famawa, fanu'a tanö, ba wogambaraini, ba wangahaogö nukha, ba simanö göi ba wangerai inötö ba hiza lö irai tefazawili ba niha sato irugi döfi si 3000 SM ofeta miföna ba ginötö niha Babilonia faoma Mesir Kuno tebörögö mangoguna'ö Aritmetika, Aljabar, faoma Geometri ba wangerai Pajak ba sifakhai ba wangerai kefe tanöbö'ö simane ba wangahaogö ngawalö nahia, ma fatukasa faoma ba Astronomi. Famahaö matematika si tefa'anö molo'ö fenaetanua tebörögö moroi ba zaman Yunani Kuno ba gotalua ndröfi si 600 faoma döfi si 300 SM.
Böröta Wehede (Etimologi)
Na molo'ö fehede si töra moroi ba zi sambua ma bentuk jamak asese la'oguna'ö ba bahasa Inggris, simanö göi ba wehede bahasa Prancis latötöi; les mathématiques da'a lö asese la'oguna'ö ba wanguma'ö zi ha sambua ma bentuk tunggal, ya'ia da'ö lamane ; la mathématique, sanandrösa ba bentuk jamak bahasa Latin ngawua sitola lö abua dambai geluahania la'oguna'ö wehede mathematica Cicero, na ba wehede bentuk jamak bahasa Yunani lamane; τα μαθηματικά (ta mathēmatiká), da'a wehede ni'oguna'ö Aristoteles, ma na lafo'eluaha ia ba wehede salio manö ya'ia da'ö ; fefu zifakhai ba wangerai ma ba wehede Indonesia tola laŵa'ö ia; "segala hal yang matematis". Hiza, ba bahasa Inggris, fehede sifakhai ba mbotoŵa ma kata benda ya'ia da'ö; mathematics manga'i bentuk tunggal na la'oguna'ö ba wehede halöŵöa ma kata kerja. Ba ngawalö wamatunö ma wahuhuosa sifakhai ba matematika, asese la'adogo-dogo'ö wanötöi lamane; math da'a ba Amerika Utara na ba nahia tanöbö'ö misa lamane; maths.